Marius Lindvik

Marius Lindvik (født 1998) er en norsk skihopper. Han ble olympisk mester i stor bakke i Vinter-OL 2022 i Beijing.

Lindvik ble verdensmester i skiflyging i Vikersund i 2022 og han ble verdensmester i normalbakke og i mikslag i Trondheim i 2025. Han ble nummer to sammenlagt i hoppuka 2019/20 og i hoppuka 2021/22. Han har sølv i skihopping individuelt og sølv i kombinert stafett for mikslag i vinter-OL for ungdom 2016 på Lillehammer, og han ble juniorverdensmester individuelt i 2018. Grunnet juks med hoppdressene under Ski-VM 2025 ble han sammen med Johann André Forfang utestengt ifra Raw Air 2025, da FIS etterforsker den pågående saken.

 Idrettskarriere 
2014/15
Lindvik deltok i European Youth Olympic Festival i januar 2015, der Norge kom på femteplass i laghoppkonkurransen. Individuelt kom han på 18.-plass. I mars deltok han i junior-NM i skihopp 2015, og vant der gull i lagkonkurransen sammen med Akershus' lag. De andre på dette laget var Lars Brodshaug Berger og Halvor Egner Granerud.Norges skiforbund - Akershus vant lagkonkurransen , besøkt 21. februar 2016. Individuelt kom han på fjerdeplass både i stor bakke og normal bakke.

2015/16
Lindvik debuterte i verdenscupen på Lillehammer 5. desember 2015, der han ble nr. 32. Han deltok i vinter-OL for ungdom 2016, der han fikk to medaljer. I skihopp individuelt kom han på annenplass, bak slovenske Bor Pavlovčič. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Norge sølv, der han deltok sammen med Anna Odine Strøm, Martine Engebretsen, Einar Lurås Oftebro og Vebjørn Hegdal. Lindvik deltok da, som kombinertløper, både i skihopp- og langrennsdelen av konkurransen. I tillegg deltok han i lagkonkurransen i skihopp, der Norge kom på sjetteplass.

2017/18
Under junior-VM på ski 2018 i Kandersteg vant han den individuelle konkurransen i normalbakke.Resultater Jr.VM 2018 FIS Han vant også gull i mikslag-konkurransen sammen med Silje Opseth, Anna Odine Strøm og Fredrik Villumstad,Resultater Jr.VM 2018  FIS og tok bronse i lagkonkurransen sammen med Jesper Ødegaard, Thomas Aasen Markeng og Fredrik Villumstad.

Den 28. februar 2018 kom Lindvik på tredjeplass i NM stor bakke i Holmenkollbakken. Robert Johansson vant, og Johann André Forfang kom på andreplass. Lindvik vant kontinentalcupen i skihopping sesongen 2017/18.

 2019/20 
Den 1. januar 2020 vant Lindvik nyttårshopprennet i den tysk-østerrikske hoppuka i Garmisch-Partenkirchen, og fulgte opp med en seier i Innsbruck den 4. januar. Han kom på andreplass sammenlagt, bak polske Dawid Kubacki.

 2020/21 
Den 6. desember 2020 kom Lindvik på tredjeplass i Nizjnij Tagil, bak vinneren Halvor Egner Granerud og Robert Johansson som sørget for tredobbelt norsk. Han sto over VM i skiflyging 2020 på grunn av dårlig form, og var imidlertid tilbake i verdenscupen i Engelberg uka etterpå. 

Han åpnet hoppuka 2020/21 med en tredjeplass i åpningsrennet i Oberstdorf, hvor tyske Karl Geiger vant på hjemmebane. Før kvalifiseringen til nyttårshopprennet i Garmisch-Partenkirchen måtte Lindvik stå over to av rennene som følge av en betent visdomstann han fikk operert ut i Innsbruck over nyåret. Han var tilbake i hoppbakken under hoppukeavslutningen i Bischofshofen, hvor han kom på andreplass.

Den 17. januar 2021 tok Lindvik sin tredje verdenscupseier i polske Zakopane, foran slovenske Anže Lanišek og Robert Johansson. Han tok en tredjeplass i samme bakke en drøy måned senere, 13. februar.

 2021/22 
Lindvik ble nummer to sammenlagt i hoppuka 2021/22 etter to fjerdeplasser, en andreplass og en tiendeplass. Han tok gull i stor bakke i de olympiske leker i 2022 i Beijing. Det var den første gullmedaljen til Norge i denne grenen siden 1964, da Toralf Engan vant det tilsvarende rennet under lekene i Innsbruck.

 2024/25 
I VM 2025 i Granåsen i Trondheim tok Lindvik gull i normalbakke. Han hoppet også på det norske laget som tok gull i mixed lagkonkurranse og på laget som tok bronse i laghopp for menn. Han hoppet også til sølvplass i stor bakke, men ble diskvalifisert sammen med Johann Andre Forfang på grunn av ureglementert hoppdress og mistet også sølvmedaljen.

 Pallplasser i verdenscupen individuelt
 Åtte seiere og 20 pallplasseringer individuelt (per 11. april 2022)

 Sesong Dato Sted Øvelse Plass2019/2015. desember 2019  Klingenthal, TysklandHS1403.1. januar 2020 Garmisch-Partenkirchen, Tyskland HS1401.4. januar 2020 Innsbruck, ØsterrikeHS1301.6. januar 2020 Bischofshofen, ØsterrikeHS1303.8. februar 2020 Willingen, TysklandHS1452.2020/216. desember 2020 Nizjnij Tagil, RusslandHS1343.29. desember 2020 Oberstdorf, Tyskland HS1373.6. januar 2021 Bischofshofen, ØsterrikeHS1422.17. januar 2021 Zakopane, PolenHS1401.13. februar 2021 Zakopane, PolenHS1403.2021/225. desember 2021 Wisła, PolenHS1342.12. desember 2021 Klingenthal, Tyskland HS1403.19. desember 2021 Engelberg, SveitsHS1403.5. januar 2022 Bischofshofen, ØsterrikeHS1422.8. januar 2022 Bischofshofen, ØsterrikeHS1421.16. januar 2022 Zakopane, PolenHS1401.29. januar 2022 Willingen, TysklandHS1403.30. januar 2022 Willingen, TysklandHS1401.5. mars 2022 Holmenkollen, NorgeHS1341.27. mars 2022 Planica, SloveniaHS2401.

 Referanser 

 Eksterne lenker 


  Profil hos ungdoms-OL 2016 

Kategori:Personer fra Sørum kommune
Kategori:Norske kombinertløpere
Kategori:Norske skihoppere
Kategori:Olympiske mestere for Norge
Kategori:Olympiske mestere i skihopping
Kategori:Olympiske sølvmedaljevinnere for Norge
Kategori:Olympiske sølvmedaljevinnere i skihopping
Kategori:Verdensmestere i skiflyging
Kategori:Verdensmestere i skihopping
Kategori:Juniorverdensmestere i skihopping
Kategori:Deltakere under Vinter-OL for ungdom 2016
Kategori:Deltakere for Norge under Ski-VM 2021
Kategori:Medaljevinnere under Vinter-OL 2022
Kategori:Deltakere for Norge under Vinter-OL 2022
Kategori:Skihoppere under Vinter-OL 2022
Kategori:Deltakere for Norge under Ski-VM 2023
Kategori:Deltakere for Norge under Ski-VM 2025
Kategori:Deltakere for Norge under Vinter-OL 2026
Kategori:Skihoppere under Vinter-OL 2026
Kategori:Medaljevinnere under Vinter-OL 2026